Stefan Hertmans (gebore in Gent, België in 1951) is 'n Vlaamse skrywer. Hy was hoof van 'n studiesentrum by die Gent Universiteits Kollege en ook 'n geaffilieerde navorser aan Gent Universiteit. Hy het in 2002 die Ferdinand Bordewijk Prijs gewen vir sy roman Als op de eerste dag en is ook die skrywer van die veelbesproke en -geprese Oorlog en terpentyn wat na Afrikaans vertaal is deur Dr. Daniël Hugo. Hertmans het ses romans, twee storieversamelings, ses essay-boeke en twaalf versamelings poësie gepubliseer. Gestolde Wolken (1986), het aan Hertmans die Multatuli-prys van die Stad van Amsterdam besorg. Sy digbundel Bezoekingen (1988), het die Arch-prys van die Vrye Woord en die driejaarlikse Prys van die Vlaamse Provinsies gewen. In 1994 het die Kaaitheater in Brussel Hertmans se eerste toneelstuk Kopnaad (1990) opgevoer; dit was deur Jan Ritsema geproduseer. Hierdie produksie was ook gehou tydens die 1995 Theaterfestival ,en daarna in verskeie stede in Vlaandere en Holland. Fischer Verlag Frankfurt het die Duitse weergawe gepubliseer, wat in 1997 verwerk is na 'n Berlynse radio gehoorspel.